Hrvatski nogometni savez odaslao je klubovima svoj pravorijek o licenciranju klubova za narednu sezonu 2017/18. Uz nastupe na domaćim natjecanjima, HNS je ispunio obvezu i prema onima koji će moći ugostiti europska natjecanja. Tako su tu EURO licencu za oduću sezonu dobili prvak Rijeka, potom Hajduk, dinamo i Osijek koji će u kvalifikacije Europske lige, ali i Slaven Belupo i Lokomotiva koji ispunjavaju iste uvjete.

Prema najnovijoj obavijesti koju je odaslao Hrvatski nogometni savez, a koja je osim Komisije za licenciranje provela i Žalbeno tijelo za licenciranje RNK Split nije dobio licencu za 1. i 2. HNL u sljedećoj sezoni, što bi trebalo značiti da će igrati tek Treću ligu..

Licencu za 1. HNL su dobili: Cibalia, Dinamo, Gorica, Hajduk, Inter, Istra, Lokomotiva, Osijek, Rijeka, Rudeš, Slaven, Solin i Zagreb (koji će igrati u Trećoj HNL).

Licencu za 2. HNL su dobili: Cibalia, Dinamo II, Dugopolje, Hajduk II, Gorica, Hrvatski dragovoljac, Imotski, Kustošija, Lučko, Novigrad, Osijek II, Rudeš, Sesvete, Solin, Šibenik, Trnje, Varaždin i Zagreb.

Sva pojašnjenja nalaze se na stranicama HNS kao i postupak licenciranja klubova za narednu sezonu.